သျှောင်ပေစူး

‎သျှောင်ပေစူး နှင့် ဆံရစ်ဝိုင်း ဆံတောက် ဆံပင်ပုံစံများသည်ခေတ်အဆက်ဆက်လက်ဆင့်ကမ်းထိန်းသိမ်းလာခဲ့သော မြန်မာ့ရိုးရာ ယဉ်ကျေးမှု ဓလေ့ထုံးတမ်းအစဉ်လာ ဆံကေသာ ထုံးဖွဲ့မှု့ တစ်ခုဖြစ်သည်။သျှောင်ပေစူး ဆံရစ်ဝိုင်း ဆံတောက် စသည့်ဆံပင်ပုံစံယဥ်‌ကျေးမှု့ကို သက်အရွယ်အလိုက် ဆံပင်ပုံစံအမျိုးမျိုးရှိပြီးမိန်းကလေးဆံပင်ပုံစံကို ဆံရစ်ဝိုင်းလို့ခေါ်ပြီး ယောက်ျားလေးဆံပင်ပုံစံကို သျှောင်ပေစူးလို့ ခေါ်သည်။ 

ဆံပင်ပုံစံများသည်အသက်အရွက်အလိုက်‌ ပြောင်းလဲမှု့ရှိသည်။ ကလေးငယ်များကို မွေးကင်းစ လသားအရွယ်တွင် ဦးစွန်းဖုတ်ပုံထားပြီး ၃နှစ်မှ ၄နှစ်အရွယ်တွင် ကြက်တောင်စည်းပုံစံထားသည်။ ကျောင်းနေအရွယ် ၉ နှစ်၊ ၁၀ နှစ် ရောက် လာရင် သျှောင်ပေစူး နှင့် ဆံရစ်ဝိုင်းပုံ၊ လူပျို/အပျိုဖော်  ဝင်စအရွယ် ၁၅ နှစ်၊ ၁၆ နှစ် ရောက်လာရင် ဂျပန်ဆံထောက်ပုံ၊ လူပျိုဖျန်း၊ အပျိုဖျန်း ဖြစ်လာတဲ့ ၁၇ နှစ်၊ ၁၈ နှစ် ‌ဖြစ်လာရင် ဂျပန်ဆံထောက်ကို နောက်မှ ကွေးတင်ပြီး နောက်ကောက်ဆိုတဲ့ပုံစံ ပြောင်းထားကြပါသည်။ အိမ်ထောင် ကျသွားတဲ့ အခါမှာတော့ ယောက်ျားလေးများက ဘိုကေ၊ မိန်းက လေးများက ဆံပင်ကို အုပ်လုံးသိမ်းထားကြပြီး ဆံပင်ပုံစံ ကြည့်ရုံနဲ့အပျို အအို ခွဲခြားသိနိုင်ပါသည်။

အခုအခါသျှောင်ပေစူး ၊ ဆံရစ်ဝိုင်း၊ဆံတောက်စသည့် ဆံပင်ပုံစံများသည် ပျောက်ကွယ် နီးပါးရှိပြီး ညောင်ဦးမြို့နယ် စက်စက်ယိုရွာ၊ပွင့်ဖြူမြို့နယ် ရေပုတ်ကြီးရွာ၊နွားထိုးကြီးမြို့နယ် ဆံရစ်ဝိုင်းရွာတို့တွင် မပျောက်ပျက်အောင် လက်ဆင့်ကမ်းထိန်းသိမ်း  စောင့်ရှောက်လျက်ရှိသည်။

ကိုးကား

Category:မြန်မာ့ ဓလေ့ထုံးစံ
Category:ဆံပင် ပုံစံများ